En af grundene til bruddet var også de voksende spændinger mellem Malcolm X og [[Elijah Muhammad|Elijah Muhammed]], på grund af Malcolm X's overraskelse over rygter omkring Muhammeds udenomsægteskabelige affærer med yngre sekretærer{{kilde mangler|dato=januar 2023}}. Sådanne handlinger stred imod Nation of Islams lære. I første omgang ignorerede Malcolm X rygterne og talte med Muhammeds søn Wallace og med de kvinder, der var kommet med anklagerne. Han blev overbevist om deres sandhed, og Muhammed bekræftede da også rygterne i 1963. Muhammed prøvede at retfærdiggøre sine handlinger under henvisning til tidligere tiders profeters handlinger i Bibelen.
Religion Historie Død Kriminalitet